Helsingin baptistiseurakunta

Helsingin baptistiseurakunta on vuonna 1903 perustettu helsinkiläinen baptistiseurakunta. Seurakunnan johtaja ja pastori on Jari Portaankorva.

Historia 
Helsingin baptistiseurakunta perustettiin vuonna 1903 kahdeksan henkilön toimesta. Seurakunta suoritti kasteita Tampereen seurakunnalta lainatussa kastealtaassa. Vuosikymmenen lopussa seurakunta aloitti kokousten ja pyhäkoulujen järjestämisen myös Huopalahdessa.

Bergholm toimi seurakunnan ensimmäisenä saarnaajana ja hänen työtään jatkoi vuonna 1909 Albin Kervinen. Kervisen työn kautta seurakunnan työ virkistyi ja seurakuntaan kastettiin 15 uskoon tullutta. Seurakuntaan perustettiin nuorisoseura ja toimittiin ahkerasti evankeliointityössä.

Helluntaiherätys saapui Helsinkiin kevään 1912 aikana. Sanomaa julistivat seurakunnassa mm. Gerhard Olsen Smidt sekä Frans Nyberg. Kaikki eivät kuitenkaan hyväsksyneet sanomaa ja seurakunta hajaantui. Toukokuussa 1915 Kervinen perusti Suomen ensimmäisen helluntaiseurakunnan.

Syksyllä 1923 Helsingin baptistiseurakunta sai uuden saarnaajan kun Anton Mustonen muutti kaupunkiin ja seurakunta alkoi järjestämään ulkoilmatilaisuuksia. Uudeksi seurakunnan johtajaksi valittiin kuitenkin vuonna 1924 Gunnar Engelberg ja Mustosesta tuli yhdyskunnan kenttätyöntekijä. Kesällä 1925 ulkoilmatilaisuuksia järjestettiin mm. Sörnäisten kirjastotalon puistossa.

Katso myös 
 Baptismi Suomessa
 Suomen Baptistikirkko
 Helsingin ruotsalainen baptistiseurakunta

Lähteet

Viitteet 

Helsingin seurakunnat
Suomen baptistiseurakunnat
Kaartinkaupunki